|  |  |
| --- | --- |
| **Institut "Jožef Stefan", Ljubljana, Slovenija****Odsek za teoretično fiziko, F-1** |  |

objavlja prosto delovno mesto

Delovno mesto: INŽENIR VI (m/ž)- Administrator v centru za intenzivno računanje

Podatki o delodajalcu: Institut »Jožef Stefan« je največja slovenska javna raziskovalna organizacija. Delovno mesto je razpisano znotraj Odseka za teoretično fiziko (F-1), kjer se velik delež raziskav izvaja ob pomoči intenzivnega računanja na večji računalniški gruči (1500 jeder). Sistemski administrator bo nudil podporo raziskovalcem, vzdrževal računalniško infrastrukturo in tako pripomogel k bolj učinkovitemu raziskovalnemu delu na področjih fizike trdne snovi in statistične fizike, fizike osnovnih delcev in biofizike. Optimiziral bo delovanje računalniške gruče in svetoval pri njeni učinkoviti uporabi.

Opis del in nalog: Vzdrževanje računalniških sistemov (namizni računalniki, strežniki, HPC gruča) in tehnična pomoč raziskovalcem pri uporabi računalnikov in programiranju.

Zahteve:

- Delovne izkušnje s projektno organiziranim delom (npr. na delovnem mestu, v okviru prostokodnih programskih projektov ali sodelovanja pri start-up podjetjih).

- Izobrazba: višješolska tehnične ali naravoslovne smeri (računalništvo, informatika, elektrotehnika, fizika, kemija, matematika).

- Računalniška znanja: poznavanje računalniških omrežij in strojne opreme (zelo dobro), programiranje v skriptnih jezikih (zelo dobro), poznavanje operacijskih sistemov UNIX in Linux (zelo dobro), vzpostavljanje in vzdrževanje računskih centrov (osnovno).

- Sposobnost reševanja problemov, natančnost, samostojnost, potrpežljivost.

- Znanje jezikov: angleško (razumevanje tekoče, pisanje tekoče, govorjenje zelo dobro).

Zaželeno:

- Certifikati s področja sistemske administracije in računalniških mrež.

- Priporočila in reference.

- Poznavanje akademskega okolja in raziskovalne dejavnosti.

- Izkušnje z računalniškimi gručami, na katerih tečejo paralelizirane znanstvene aplikacije (simulacije).

- Izkušnje z numeričnim programiranjem in numerično linearno algebro (BLAS, LAPACK), paralelizacija z večnitnostjo in izmenjavo sporočil (OpenMP, MPI), hitre mreže (10GbE, Infiniband), node provisioning (ROCKS).

- Vozniški izpit B kategorije

Ponujamo:

- Polni delovni čas. Pogodba za določen čas enega leta s trimesečno preskusno dobo in z možnostjo podaljšanja za določen ali nedoločen čas.

- Možnost kariernega razvoja na področju intenzivnega računalništva, spoznavanje najsodobnejše strojne in programske opreme. Razgibano in dinamično delo.

- Začetno plačilo: 22 plačilni razred (osnovna bruto plača 997 EUR).

Način prijave kandidatov:

- Kandidati pošljejo pisno vlogo z življenjepisom na e-mail naslov ssth@ijs.si najkasneje do 1. marca 2015. Zaželena so priporočilna pisma. Ožji izbor kandidatov bomo povabili za razgovor.

Začetek dela: 1. april ali po dogovoru.